Žiogelių-Genčų paminklas partizanams

Žiogelių-Genčų paminklas partizanams – tipinis atminimo ženklas Genčuose žuvusiems Žemaičių apygardos Kardo rinktinės partizanams atminti. Stovi pietvakarinėje Kretingos rajono savivaldybės teritorijos dalyje, Žiogeliuose (Darbėnų seniūnija), 2,15 km į rytus nuo krašto kelio  ir 2,3 km į pietus-pietvakarius nuo rajoninio kelio , šiaurės vakarinėje Tūbausių tvenkinio pakrantėje.

 Paminklas 

Atminimo ženklas tipinis, trikampės stačiasienės Laisvės kolonos su Jogailaičių dvigubo kryžiaus siluetu viršūnėje pavidalo, suklijuotas iš dviejų statmenų šlifuotų granito plokščių, dažytas betono spalva, apačioje įtvirtintas į apskritą betoninį cokolį ir įbetonuotas žemėje.
Priekinėje (pietrytinėje) pusėje akmenyje iškaltas tekstas: „GENČŲ KAIME / 1948-05-26 / ŽUVO / ŽEMAIČIŲ APYGARDOS / KARDO RINKTINĖS / ŠTABO NARIAI // MYKOLAS KATKUS / JOKIMAS / G. 1921 M. / KAZYS ŠALNIS / VLADAS / G. 1927 M. // RYŠININKAS - RĖMĖJAS / JURGIS PAULAUSKAS / G. 1908 M.“ Užrašas paryškintas juodos spalvos dažais.

Paminklo aukštis – 1,68 m, sienelių plotis – 31,5 cm.

 Istorija 

Agentų ir slaptų informatorių padedami, MGB Kretingos valsčiaus poskyrio stribai ir MGB vidaus kariuomenės 273-iojo šaulių pulko kariai 1948 m. gegužės 26 d. Genčų kaimo Degsnės miške apsupo ir per susišaudymą nušovė Žemaičių apygardos Kardo rinktinės štabo narius Mykolą Katkų–Jokimą (gim. 1921 m. Lazdininkuose) ir Kazimierą Šalnį (gim. 1927 m. Genčuose) bei vietos ūkininką, partizanų ryšininką-rėmėją Jurgį Paulauską (gim. 1908 m. Genčuose).Vakarų Lietuvos partizanų sritis. Atlasas: Kęstučio, Prisikėlimo, Žemaičių apygardos. – Parengė E. Jankauskienė, R. Trimonienė, D. Žygelis. – Vilnius, 2010. – P. 182, Nr. 48-8Julius Kanarskas. Kretingiškiai kovose dėl Lietuvos valstybingumo. – Klaipėda: Eglė, 2016. – P. 92, 122, 140, 150 Žuvusiųjų kūnai buvo parvežti prie MGB Kretingos valsčiaus poskyrio būstinės, o po kelių dienų užkasti už Kretingos miesto.

Žuvusiems partizanams atminti Lietuvos gyventojų genocido ir rezistencijos tyrimo centro ir Kretingos rajono savivaldybės administracijos iniciatyva priešais Degsnės mišką buvusioje Genčų kaimo žemėje, dabar priklausančioje Žiogeliams, 2020 m. pastatytas tipinis atminimo ženklas (autorius – dizaineris Romas Navickas).2020 metų darbo ataskaita. – Lietuvos gyventojų genocido ir rezistencijos tyrimo centras. – Vilnius, 2020. – L. 44 Mūšio ir žuvimo vieta yra į pietvakarius, miške kitapus Kunigupio upelio.

 Šaltiniai 

Kategorija:Kretingos rajono paveldas
Kategorija:Paminklai Lietuvos partizanams